Na temelju članka 23. Stavak 1. Zakona o komunalnom gospodarstvu (Narodne novine broj 36/95, 109/95 – Uredba, 21/96 – Uredba, 70/97, 128/99, 57/00, 129/00, 59/01, 26/03 – proč.tekst, 82/04, 178/04, 38/09, 79/09 i 49/11, 84/11, 90/11, 144/12, 94/13, 153/13 i 147/14, 36/15), članka 30. Statuta Općine Trpanj (službeni glasnik Dubrovačko-neretvanske županije broj 6/13, 14/13 i 7/18), Općinsko vijeće Općine Trpanj, na svojoj 8. sjednici, održanoj dana . svibnja 2018.godine, donijelo je

 **O D L U K U**

 **o izmjenama i dopunama Odluke o komunalnoj naknadi**

 **Članak 1.**

U Odluci o komunalnoj nakandi (Službeni galsnik Dubrovačko-neretvanske županije broj 1/02 i 4/15) u članku 5. stavak 2. mijenja se i glasi:

„U slučaju da u zgradi izgrađenoj na građevinskoj čestici, odnosno unutar kompleksa građevnog zemljišta koje služi u poslovne svrhe, ima više vlasnika obveznici plaćanja komunalne naknade su svaki suvlasnik, srazmjerno svom pripadajućem dijelu nekretnine. „

 **Članak 2.**

U članku 17. stavak 1. podstavak 3. broj „2“ zamjenjuje se brojem „0,5“.

Iza stavka 1. točke 4. dodaju se novi stavak 2. 3. i 4. koji glase:

„Za poslovni se prostor i građevno zemljište koje služi u svrhu obavljanja poslovne djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene umanjuje se za 50% ali ne može biti manji od koeficijenta namjene za stambeni prostor, odnosno neizgrađeno građevno zemljište.

Za hotele, apartmanska naselja i kampove visina godišnje komunalne naknade iznosi 1,5% ukupnoga go­dišnjeg prihoda iz prethodne godine, ostvarenog u hotelima, apartmanskim naseljima i kampovima koji se nalaze na području dotične jedinice lokalne samouprave.

Vlasnici ili korisnici hotela, apartmanskih naselja i kampova, dužni su dostaviti podatak iz stavka 2. Ovog članka Jedinstvenom upravnom odjelu, najkasnije do 31. ožujka tekuće godine za prethodnu godinu.

 **Članak 3.**

Ova Odluka stupa na snagu osmog dana od dana objave u Službenom glasniku Dubrovačko-neretvanske županije.

Komisija za Statut, Poslovnik i normativnu djelatnost Općine utvrdit će pročišćeni tekst Odluke o komunalnoj naknadi.

Klasa:363-03/01-01/01

Ur.broj:2117/0-05/01-18-1

Trpanj, 22. travnja 2018.godine Predsjednik Općinskog vijeća

 Josip Nesanović v.r.